Domino's Pizza Alcàsser Dona la Recaptació del Primer Dia a Creu Roja
dj., 09/06/2022 - 23:19

La cadena Domino's Pizza ha obert un nou establiment a la localitat d'Alcàsser. Amb motiu de la inauguració, l'empresa va decidir donar tota la recaptació del primer dia a Creu Roja Alcàsser, amb l'objectiu de contribuir a la gran tasca que realitzen amb aquelles persones més vulnerables.

En total, Domino’s Pizza Alcàsser va recaptar 5.822 € que, el dimecres passat, donava a Creu Roja en un acte oficial. Al lliurament del xec va assistir tant l'alcaldessa del municipi, Eva Zamora i la presidenta de Creu Roja Alcàsser, Dulce Aguilar, acompanyada de Miguel Gerico i Esperanza, membres de l’ONG; així com el director regional de Domino’s Pizza, Ricardo Gómez Herrero junt amb María del Mar Sánchez, gerent de zona i Jerson Rodas i Pablo Aguirre, gerent i subgerent de la unitat.

Zamora ha posat en valor aquesta iniciativa que «contribueix al fet que una ONG tan important per al nostre poble, com és Creu Roja, puga continuar duent a terme l'extraordinari treball que realitzen dia a dia». En aquest sentit, ha agraït a Domino's Pizza per aquest «gest tan solidari amb la població d’Alcàsser».